《李提举》
宋代·林希逸

荣涂久历似羊肠，蓬省归来发欲黄。麟笔正烦朱邸客，骃丝还要锦窠郎。

观鱼濠上归思切，吟雁峰前遗爱长。金凤赓酬知乐甚，玉楼谁召去何忙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。